**Általános tudnivalók**

1. **Elektromos és elektronikai berendezést forgalomba hozó gyártók, kötelezettek adatszolgáltatási kötelezettsége:**
* Kötelezettek köre:

A hulladékról szóló 2012. évi CLXXXV. törvény 2. § (1) bekezdésének 16. pontja szerint:

 *„****gyártó****: termék* ***előállítója****, továbbá - ha a terméket* ***nem Magyarország területén állítják elő*** *- az,* ***aki*** *a terméket* ***gazdasági tevékenysége körében Magyarország területén elsőként forgalomba hozza****”.*

Az elektromos és elektronikus berendezésekkel kapcsolatos hulladékgazdálkodási tevékenységekről szóló **197/2014. (VIII. 1.) Korm. rendelet** (a továbbiakban: 197/2014. Korm. rendelet) 2. § 9. pontja szerint:

*„****gyártó****: a Ht. 2. § (1) bekezdés 16. pontjában meghatározott gyártó, aki (amely)*

*a) Magyarország területén letelepedett, és ott saját neve vagy védjegye alatt elektromos, elektronikus berendezéseket gyárt, vagy elektromos, elektronikus berendezéseket terveztet vagy gyártat, és a gyártott, illetve terveztetett vagy gyártatott berendezéseket saját neve vagy védjegye alatt forgalmazza,*

*b) Magyarország területén letelepedett, és ott saját neve vagy védjegye alatt más beszállítók által gyártott berendezések viszonteladásával foglalkozik, ahol a viszonteladó nem tekintendő gyártónak abban az esetben, ha a berendezés gyártójának márkaneve az a) pontban foglaltaknak megfelelően a berendezéseken megjelenik,*

*c) Magyarország területén letelepedett, és Magyarországon harmadik országból vagy egy másik tagállamból származó elektromos, elektronikus berendezéseket hoz üzletszerűen forgalomba, vagy*

*d) Magyarországon távközlő eszközök révén elektromos, elektronikus berendezéseket értékesít közvetlenül háztartások vagy egyéb felhasználók részére, de egy másik EGT-tagállamban vagy harmadik országban telepedett le;*

*nem tekintendő gyártónak az, aki (amely) valamely finanszírozási megállapodás értelmében kizárólagos finanszírozást nyújt, kivéve, ha egyúttal az a)-d) pontok szerinti gyártóként is működik”.*

* Az elektromos, elektronikus berendezés meghatározása:

A 197/2014. Korm. rendelet 2. § (1) bekezdés 2. pontja szerint:

*„****elektromos, elektronikus berendezés****: legfeljebb 1000 V váltakozó feszültségű, valamint legfeljebb1500 V egyenfeszültségű árammal működő berendezés, amelynek rendeltetésszerű működése elektromágneses mezőtől vagy elektromos áramtól függ, ideértve az elektromágneses mező vagy elektromos áram előállítását, mérését, átvitelét biztosító eszközöket is”.*

(A 197/2014. Korm. rendelet hatálya alá tartozó elektromos, elektronikus berendezések **kategóriáit** és nem kimerítő, **vámtarifaszámok** szerinti listáját a 197/2014. Korm. rendelet 1. melléklete tartalmazza.)

* Kötelezettek adatszolgáltatási kötelezettsége:

Az adatszolgáltatási kötelezettség elektronikusan, a környezet védelmének általános szabályairól szóló 1995. évi LIII. törvény (a továbbiakban: Kvt.) adatszolgáltatási kötelezettség teljesítésére vonatkozó előírásai szerint teljesítendő.

A Kvt. 50. § (1a) bekezdése szerint:

*„A környezethasználó az Információs Rendszerrel kapcsolatos adatszolgáltatási kötelezettségeit elektronikus úton teljesíti.”*

A 197/2014. Korm. rendelet 17. §-a alapján:

*„(1) A gyártó vagy meghatalmazott képviselője a Végrehajtási Rendelet II. melléklete és a 7. melléklet szerinti adattartalommal nyilvántartást vezet, és arról a tárgyév* ***február 20. napjáig az országos hulladékgazdálkodási hatóság részére adatot szolgáltat****. A Végrehajtási Rendelet II. melléklet berendezésekre vonatkozó részét a 7. melléklet szerinti adattartalmat kell szerepeltetni. A Végrehajtási Rendelet szerinti nemzeti azonosítóként a KÜJ-azonosítót kell megadni. A Végrehajtási Rendelet kiegészítő információelemeinek megadása nem kötelező.*

*(2) Ha a gyártó termékdíjátalány-fizetés vagy az állami hulladékgazdálkodást közvetítő szervezeten keresztül történő kollektív teljesítés útján tesz eleget a gyűjtési, kezelési kötelezettségének, kizárólag a Végrehajtási Rendelet II. melléklet gyártóra vonatkozó részére, valamint a 7. melléklet 2. pont a)-c) és h) alpontjában foglaltakról kell adatot szolgáltatnia.”*

A 197/2014. Korm. rendelet 17. §-ában meghatározott **adatszolgáltatási kötelezettség** az **OKIRkapu** felületén ([**http://kapu.okir.hu/okirkapuugyfel**](http://kapu.okir.hu/okirkapuugyfel)) teljesíthető, amely felületen - a KAÜ-be (Központosítási Azonosítási Ügynök) történő belépést követően - az **EHIR: HEEB** adatlap kitöltésével és a Kormányhivatal részére történő benyújtásával teljesíthető, az adatszolgáltatás **tárgyévét követő év február 20. napjáig**.

Amennyiben adatszolgáltatásra kötelezett nulla mennyiséget hozott forgalomba az adott évben, az adatszolgáltatási kötelezettsége ebben az esetben is fennáll és az adatszolgáltatását be kell nyújtania (ebben az esetben nulla értékeket feltüntetve).

1. **Elemet és akkumulátort forgalomba hozó gyártók, kötelezettek adatszolgáltatási kötelezettsége:**
* Kötelezettek köre:

A hulladékról szóló 2012. évi CLXXXV. törvény 2. § (1) bekezdésének 16. pontja szerint:

 *„****gyártó****: termék előállítója, továbbá - ha a terméket nem Magyarország területén állítják elő - az,* ***aki a terméket gazdasági tevékenysége körében Magyarország területén elsőként forgalomba hozza****”.*

Az elem- és akkumulátorhulladékkal kapcsolatos hulladékgazdálkodási tevékenységekről szóló **445/2012. (XII. 29.) Korm. rendelet** (a továbbiakban: 445/2012. Korm. rendelet) 2. § (1) bekezdés 8. pontja szerint:

 *„****gyártó****: az elem, akkumulátor* ***előállítója****,* ***valamint az, aki vagy amely az értékesítési módszertől függetlenül*** *(beleértve a távollevők között kötött szerződést is)* ***elemet, akkumulátort*** *- akár gépjármű, elektromos vagy elektronikus berendezés alkotórészeként vagy tartozékaként -* ***Magyarország területén elsőként forgalomba hoz****”.*

* Az elem és akkumulátor meghatározása:

A 445/2012. Korm. rendelet 2. § (1) bekezdés 2. pontja szerint:

 *„****elem, akkumulátor****: elektromos áramforrás, amely kémiai energiát közvetlenül elektromos energiává alakít át, és egy vagy több elsődleges (nem újratölthető), illetve másodlagos (újratölthető) részegységből (cellából) áll […].”*

* Kötelezettek adatszolgáltatási kötelezettsége:

Az adatszolgáltatási kötelezettség elektronikusan, a környezet védelmének általános szabályairól szóló 1995. évi LIII. törvény (a továbbiakban: Kvt.) adatszolgáltatási kötelezettség teljesítésére vonatkozó előírásai szerint teljesítendő.

A Kvt. 50. § (1a) bekezdése szerint:

*„A környezethasználó az Információs Rendszerrel kapcsolatos adatszolgáltatási kötelezettségeit elektronikus úton teljesíti.”*

A 445/2012. Korm. rendelet 15. §-a alapján:

*„A gyártó, az átvállaló és a közvetítő szervezet a 14. § alapján általa nyilvántartott adatokról a* ***tárgyévet követő év február 20-ig*** *az országos hulladékgazdálkodási hatóság részére adatot szolgáltat.”*

A 445/2012. Korm. rendelet 15. §-ában meghatározott **adatszolgáltatási kötelezettség** az **OKIRkapu** felületén ([**http://kapu.okir.hu/okirkapuugyfel**](http://kapu.okir.hu/okirkapuugyfel)) teljesíthető, amely felületen - a KAÜ-be (Központosítási Azonosítási Ügynök) történő belépést követően - az **EHIR: HEA** adatlap kitöltésével és a Kormányhivatal részére történő benyújtásával teljesíthető, az adatszolgáltatás **tárgyévét követő év február 20. napjáig**.

Amennyiben adatszolgáltatásra kötelezett nulla mennyiséget hozott forgalomba az adott évben, az adatszolgáltatási kötelezettsége ebben az esetben is fennáll és az adatszolgáltatását be kell nyújtania (ebben az esetben nulla értékeket feltüntetve).

1. **Gépjárművekkel, hulladékká vált gépjárművekkel kapcsolatos adatszolgáltatás:**
* Kötelezettek köre:

A hulladékról szóló 2012. évi CLXXXV. törvény 2. § (1) bekezdésének 16. pontja szerint:

 *„****gyártó****: termék* ***előállító****ja, továbbá - ha a terméket nem Magyarország területén állítják elő - az,* ***aki a terméket gazdasági tevékenysége körében Magyarország területén elsőként forgalomba hozza****”.*

A hulladékká vált gépjárművekről szóló **369/2014. (XII. 30.) Korm. rendelet**
(a továbbiakban: 369/2014. Korm. rendelet) 1. § (1) bekezdése szerint:

 *„E rendelet hatálya*

*a) a* ***gépjárművekre*** *- ideértve azok alkatrészeit és anyagait, függetlenül attól, hogy utóbbiakat a gépjárművek karbantartása, javítása során építették-e be a gépjárműbe, és azok az eredeti vagy más gyártótól származnak-e -, valamint*

*b) a* ***hulladékká vált gépjárművekre***

*terjed ki.”*

* Kötelezettek adatszolgáltatási kötelezettsége:

Az adatszolgáltatási kötelezettség elektronikusan, a környezet védelmének általános szabályairól szóló 1995. évi LIII. törvény (a továbbiakban: Kvt.) adatszolgáltatási kötelezettség teljesítésére vonatkozó előírásai szerint teljesítendő.

A 369/2014. Korm. rendelet 17. §-a szerint:

*„Az adatszolgáltatás az országos hulladékgazdálkodási hatóság részére a környezet védelmének általános szabályairól szóló törvény adatszolgáltatási kötelezettségre vonatkozó előírásai szerint teljesíthető.”*

A Kvt. 50. § (1a) bekezdése szerint:

*„A környezethasználó az Információs Rendszerrel kapcsolatos adatszolgáltatási kötelezettségeit elektronikus úton teljesíti.”*

A 369/2014. Korm. rendelet 16. § (1)-(4) bekezdése szerint:

*„(1) Ha a* ***gyártó*** *az e rendelet szerinti gyártói kötelezettségét közvetítő szervezetre nem ruházta át, a gyártó a gépjárművek, a hulladékká vált gépjárművek átvételéről, bontásáról és további kezelésre történő átadásáról a 3. mellékletben foglaltaknak megfelelő tartalommal közvetlenül* ***az országos hulladékgazdálkodási hatóság részére*** *szolgáltat adatot, a* ***tárgyévet követő év március 1. napjáig****.*

*(2) Ha a* ***gyártó*** *az e rendelet szerinti gyártói kötelezettségét közvetítő szervezetre átruházta, a gépjárművek, a hulladékká vált gépjárművek átvételéről, bontásáról és további kezelésre történő átadásáról a közvetítő szervezet szolgáltat adatot közvetlenül* ***az országos hulladékgazdálkodási hatóság részére****, a* ***tárgyévet követő év március 1. napjáig****.*

*(3) A bontó a hulladékká vált gépjárművek átvételéről, bontásáról és további kezelésre történő átadásáról a 4. mellékletben foglaltaknak megfelelő tartalommal közvetlenül*

*a) a gyártónak szolgáltat adatot, ha a gyártó a gyártói kötelezettségét közvetítő szervezetre nem ruházta át;*

*b) a közvetítő szervezetnek szolgáltat adatot, ha a gyártó a gyártói kötelezettségét közvetítő szervezetre átruházta, és a bontó - mint az átvevő- és kezelőhálózat tagja - a közvetítő szervezettel szerződést kötött.*

*(4) A (3) bekezdésben foglalt kivétellel a* ***bontó*** *a hulladékká vált gépjárművek átvételéről, bontásáról és további kezelésre történő átadásáról a 4. mellékletben foglaltaknak megfelelő tartalommal közvetlenül az* ***országos hulladékgazdálkodási hatóság részére*** *szolgáltat adatot, a* ***tárgyévet követő év******március 1. napjáig****.”*

A 369/2014. Korm. rendelet 16. §-ában meghatározott **adatszolgáltatási kötelezettség** az **OKIRkapu** felületén ([**http://kapu.okir.hu/okirkapuugyfel**](http://kapu.okir.hu/okirkapuugyfel)) teljesíthető, amely felületen - a KAÜ-be (Központosítási Azonosítási Ügynök) történő belépést követően - az **EHIR: HGK-GY adatlap szolgál** a gépjárművet forgalomba hozó gyártók, illetve a közvetítő szervezetek éves adatszolgáltatási kötelezettségének teljesítésére, valamint az **EHIR: HGK-B** adatlap szolgál a bontók, illetve a hulladékkezelők éves adatszolgáltatási kötelezettségének teljesítésére, a megfelelő adatlap kitöltésével és a Kormányhivatal részére történő benyújtásával teljesíthető az adatszolgáltatási kötelezettség, az adatszolgáltatás **tárgyévét követő év március 1. napjáig**.

Amennyiben adatszolgáltatásra kötelezett nulla mennyiséget hozott forgalomba az adott évben, az adatszolgáltatási kötelezettsége ebben az esetben is fennáll és az adatszolgáltatását be kell nyújtania (ebben az esetben nulla értékeket feltüntetve).

1. **Újrahasználható csomagolószerek nyilvántartásba vétele:**

A környezetvédelmi termékdíjról szóló 2011. évi LXXXV. törvény végrehajtásáról szóló **343/2011. (XII. 29.) Korm. rendelet** (a továbbiakban: 343/2011. Korm. rendelet)8. mellékletében foglalt adattartalommal kell benyújtani az újrahasználható csomagolószerrel/csomagolószerekkel kapcsolatos nyilvántartásba vételi kérelmet.

A 343/2011. Korm. rendelet 2/A § (1) bekezdése szerint:

*„(1) A csomagolószer újrahasználható csomagolószerek* ***nyilvántartásába történő felvételére vonatkozó kérelem*** *adattartalmát a* ***8. melléklet*** *tartalmazza.
Az* ***országos hulladékgazdálkodási hatóság*** *az újrahasználható csomagolószerek nyilvántartásba vételéről szóló döntését, és az annak alapjául szolgáló adatokat tájékoztatásul az állami adó- és vámhatóság részére megküldi.”*

A környezetvédelmi és természetvédelmi hatósági eljárások igazgatási szolgáltatási díjairól szóló 14/2015. (III. 31.) FM rendelet (a továbbiakban: DíjR.) 1. mellékletének 2.5. pontjában található az újrahasználható csomagolószerek nyilvántartásba vétele, mint igazgatási szolgáltatási díjköteles szolgáltatás. A DíjR. értelmében az igazgatási szolgáltatási díj mértéke **80.000 Ft**.

Az újrahasználható csomagolószer nyilvántartásba vételéhez szükséges kérelem formanyomtatványa az alábbi helyen érhető el:

[www.kormanyhivatal.hu/download/7/31/63000/uhcs\_adatlap.xlsx](http://www.kormanyhivatal.hu/download/7/31/63000/uhcs_adatlap.xlsx)

A megfelelően kitöltött kérelmet, valamint a kérelemhez mellékelt dokumentumokat (pl.: befizetési bizonylat, az újrahasználható csomagolószerről készített fénykép) elektronikus úton, cégkapun keresztül kell megküldeni az Országos Környezetvédelmi, Természetvédelmi és Hulladékgazdálkodási Hatóság részére.

1. **A csomagolással és a csomagolási hulladékkal kapcsolatos adatszolgáltatás teljesítése:**

A csomagolásról és a csomagolási hulladékkal kapcsolatos hulladékgazdálkodási tevékenységekről szóló **442/2012. (XII. 29.) Korm. rendelet** (a továbbiakban: 442/2012. Korm. rendelet) 12. §-a szerint gyártó a tárgyévet követő év **január 31.** napjáig teljesíti adatszolgáltatási kötelezettségét.

A 442/2012. Korm. rendelet 11. § (1) bekezdése szerint:

# *„Az a gyártó, akit a Ktdt. szerint a csomagolás létrehozására felhasznált csomagolószer tekintetében termékdíj-kötelezettség vagy termékdíj-fizetési kötelezettség nem terhel, a (2) bekezdés szerinti nyilvántartást vezet.”*

A 442/2012. Korm. rendelet 12. § (1) bekezdése szerint:

*„A gyártó a* ***11. § (2) bekezdés b) pontja szerinti nyilvántartás adatairól*** *az országos hulladékgazdálkodási hatóságnak* ***a tárgyévet követő év január 31. napjáig*** *adatot szolgáltat.”*

A 442/2012. Korm. rendelet 12. § (6) bekezdése értelmében a **csekély mennyiségű** csomagolószert csomagolás részeként forgalomba hozó gyártót adatszolgáltatási kötelezettség nem terheli.

Az adatszolgáltatás teljesítéséhez szükséges formanyomtatvány az alábbi helyen érhető el: [www.kormanyhivatal.hu/download/8/0c/43000/Csomagolas-adatszolgaltatas-formanyomtatvany.xlsx](http://www.kormanyhivatal.hu/download/8/0c/43000/Csomagolas-adatszolgaltatas-formanyomtatvany.xlsx)

1. **Az újrahasználható csomagolószer bérleti rendszer üzemeltetésének engedélyezésével kapcsolatos eljárás:**

Az újrahasználható csomagolószer bérleti rendszerének szabályairól szóló
**533/2013. (XII. 30.) Korm. rendelet** 3. §-a meghatározza az engedélyesre vonatkozó feltételeket, a 4. § (1) bekezdése meghatározza a kérelem tartalmi elemeit, a 4. § (2) bekezdése pedig meghatározza a kérelemhez csatolandó dokumentumokat.

A környezetvédelmi és természetvédelmi hatósági eljárások igazgatási szolgáltatási díjairól szóló 14/2015. (III. 31.) FM rendelet (a továbbiakban: DíjR.) 1. mellékletének 13.2. pontjában található az újrahasználható csomagolószer bérleti rendszerének engedélyezése, mint igazgatási szolgáltatási díjköteles eljárás. A DíjR. értelmében az igazgatási szolgáltatási díj mértéke **120.000 Ft.** A DíjR. 1. mellékletének 37. alpontja az 533/2013. Korm. rendelet hatálya alá tartozó engedélyek, illetve határozatok módosításának díját, az engedélyezési eljárás igazgatási szolgáltatási díjtétel
50%-ában határozza meg. A DíjR. értelmében az igazgatási szolgáltatási díj mértéke **60.000 Ft.** A DíjR. 1. mellékletének 38. pontja alapján az engedély módosítása, amennyiben az engedélyes személyében bekövetkezett változások miatt szükséges, az engedélyezési eljárás igazgatási szolgáltatási díjtétel 25%-a. Ebben az esetben az igazgatási szolgáltatási díj mértéke **30.000 Ft.**

Az engedélyezési kérelem, az adatváltozás bejelentési, illetőleg az engedély visszavonási kérelem teljesítését segítő formanyomtatvány az alábbi helyen elérhető:

[www.kormanyhivatal.hu/download/9/31/63000/TAJEKOZTATO\_UHCS\_berleti\_rendszer\_uzemeltetesenek\_engedelyezese.docx](http://www.kormanyhivatal.hu/download/9/31/63000/TAJEKOZTATO_UHCS_berleti_rendszer_uzemeltetesenek_engedelyezese.docx)

Az újrahasználható csomagolószer bérleti rendszerének szabályairól szóló 533/2013. (XII. 30.) Korm. rendelet szerinti engedélykérelemhez szükséges adatlap itt érhető el:

<https://www.kormanyhivatal.hu/hu/pest/szervezeti-egysegek-elerhetosegei/kornyezetvedelmi-es-termeszetvedelmi-foosztaly/belfoldi-hulladekgazdalkodasi-es-termekdij-osztaly>

# VIII. Egyes egyszer használatos, valamint egyes egyéb műanyagtermékeket forgalomba hozó gyártók nyilvántartásba vételi és adatszolgáltatási kötelezettsége:

Az egyes műanyagtermékek környezetre gyakorolt hatásának csökkentéséről szóló **349/2021. (VI. 22.) Korm. rendelet** (a továbbiakban: 349/2021. Korm. rendelet)
2. § 3. pontjában meghatározottak alapján:

*„****gyártó****:*

*a) Magyarország területén letelepedett bármely olyan […]* ***egyszer használatos műanyagtermékek, megtöltött egyszer használatos műanyagtermékek*** *vagy műanyagot tartalmazó halászeszközök* ***hivatásszerű gyártásával, töltésével, értékesítésével vagy importálásával, továbbá Magyarországon való forgalomba hozatalával foglalkozik****; vagy*

*b) az* ***Európai Unió egy másik tagállamában vagy egy harmadik országban letelepedett*** *bármely olyan természetes vagy jogi személy […] aki vagy amely* ***Magyarországon egyszer használatos műanyagtermékek, megtöltött egyszer használatos műanyagtermékek*** *vagy műanyagot tartalmazó halászeszközök* ***hivatásszerű****, közvetlenül magánháztartások számára vagy magánháztartásoktól eltérő felhasználók számára történő* ***távértékesítésével foglalkozik*** *[…].”*

A 349/2021. Korm. rendelet 14. §-a alapján:

*„(1) Az 1. mellékletben meghatározott termék forgalomba hozatalt megvalósító gyártója az egyszer használatos műanyagtermékkel végzett tevékenység megkezdésétől számított 15 napon belül a hulladékgazdálkodási hatóságnál* ***kérelmezi a nyilvántartásba vételét****. […]”*

A nyilvántartásba vételi kérelem megtalálható az Országos Környezetvédelmi, Természetvédelmi és Hulladékgazdálkodási Főosztály honlapján az alábbi linken:

https://www.kormanyhivatal.hu/hu/pest/szervezeti-egysegek-elerhetosegei/kornyezetvedelmi-es-termeszetvedelmi-foosztaly/belfoldi-hulladekgazdalkodasi-es-termekdij-osztaly

A 349/2021. Korm. rendelet 16. § (3) bekezdése alapján:

*„A gyártó az (1) és (2) bekezdésben szereplő* ***adatokat*** *az (1) bekezdés b) pont bf) alpontjában szereplő adatok kivételével, a gyűjtő a (2) bekezdésben szereplő adatokat a* ***tárgyévet követő év március 1-jéig*** *a hulladékgazdálkodási hatóság részére megküldi.”*